ОШ „ МЛАДОСТ „

БРОЈ: 75/2

ДАТУМ: 10.02.2020. године

В Р Ш А Ц

Омладински трг бб

26300 Вршац

Тел:013/830-721

Е-маил: osnovnaskolamladost@gmail.com

**ОДГОВОР НА ПИТАЊЕ ЗАИНТЕРЕСОВАНОГ ПОНУЂАЧА ЗА ЈАВНУ НАБАВКУ УСЛУГА БР.2/2020- ФИЗИЧКО-ТЕХНИЧКО ОБЕЗБЕЂЕЊЕ ИМОВИНЕ И ЛИЦА ЗА ОШ „ МЛАДОСТ „ У ВРШЦУ**

У складу са чланом 63. став 3. Закона о јавним набавкама ( „ Сл. Гланик РС „ бр. 124/2012, 14/2015 и 68/2015 ), Наручилац: ОШ „ Младост „ Вршац, објављује Одговор на питања заинтересованог понуђача за јавну набавку редни број 2/2020.

* **Питање 1**

Да ли имате израђен **Акт о процени ризика у заштити лица, имовине и пословања** , за ЈН услуге обезбеђења ?

Питање гласи да ли имате израђен горе поменути елеборат ДА или НЕ, не односи се на његов садржај у складу са чланом 5.УРЕДБА О БЛИЖИМ КРИТЕРИЈУМИМА ЗА ОДРЕЂИВАЊЕ ОБАВЕЗНО ОБЕЗБЕЂЕНИХ ОБЈЕКАТА И НАЧИНУ ВРШЕЊА ПОСЛОВА ЊИХОВЕ ЗАШТИТЕ ("Сл. гласник РС", бр. 98/2016), као и са Законом о приватном обезбеђењу (измене и допуне) где је јасно назначено да правна лица која врше услугу приватног обезбеђења немогу склопити Уговор ако корисник услуга не поседује акт о процени ризика у заштити лица имовине и пословања на начин не мањим од мера из самог акта које произилазе - а који представља пословну тајну.

За локације којa je предмет Јавне набавке, (ако имате израђен Акт о процени ризика у заштити ЛИМ (лица имовине и пословња) , молим да унесете - односно измените конкурсну документацију са назнаком у коју групи угрожености сте сврстани односно који је ниво ризика), као и да постоји могућност да понуђач приликом обиласка предметне локације добијемо на увид мере из акта , а које се односе на физичко-технићко обезбеђење.

*За предметну локацију ЈН је нопходно да даваоц услуге изради ПЛАН ОБЕЗБЕЂЕЊА, план обезбеђења се ради на основу акта о процени ризика у заштити лица имовине и пословања као и план система техничке заштите.*

У супротном да немате израђен Акт, у складу са доле наведен ( а где сте били у Законској обавези Ваш рад усагласити са доле поменуим Законом, Уредбом Правилницима још 2017) ,**молим да обуставите јавну набавку у складу са Законом ЈН члан 109**, до израде поменутог Акта,или да одрадите све супротно важећим Законима, Правилницима,Уредбом и прописима :

У складу са чланом 34. Закона о приватном обезбеђењу; Уредбом о ближим критеријумима за одређивање обавезно обезбеђених објеката и начину вршења послова њихове заштите ; На основу члана 67. Став 2. Закона о одбрани ("Службени гласник РС", број 116/07) и члана 43. став 1. Закона о влади ("Службени гласник РС", број 55/05, 71/05 - исправка, 101/07 и 65/08), на основу члана 5. став 4. Закона о приватном обезбеђењу ("Службени гласник РС", број 104/13 и 42/15) и члана 42. став 1. Закона о Влади ("Службени гласник РС", број 55/05, 71/05 исправка, 101/07, 65/08, 16/11, 68/12 - УС, 72/12, 7/14 - УС и 44/14); На основу члана 33. став 2. Закона о приватном обезбеђењу ("Службени гласник РС", број 104/13), Правилник о начину вршења послова техничке заштите и коришћења техничких средстава"Службени гласник РС", број 19 од 20. фебруара 2015. 2015 - каже се да се заштита врши применом мера физичке,  техничке и физичко-техничке заштите, на основу акта о процени ризика у заштити лица, имовине и пословања.

* **Одговор 1**

Уредбом о ближим критеријумима за одређивање обавезно обезбеђених објеката и начину вршења послова њихове заштите ( „ Сл. Гласник РС „ бр.98/2016 ) дефинисани су објекти који се обавезно обезбеђеују и начин вршења послова њихове заштите. Чланом 2. поменуте Уредбе одређено је да су обавезно обезбеђени објекти: објекти енергетике, саобраћаја, водопривреде, индустрије, заштите животне средине и други објекти и то: 1) објекти који су законом, посебним прописом или одлуком надлежног органа одређени као објекти од посебног значаја за одбрану земље; 2) објекти који су законом, посебним прописом или одлуком надлежног органа одређени као објекти од стратешког или посебног значаја за Републику Србију и њене грађане; 3) објекти органа града - јединице локалне самоуправе; 4) затворени објекти, дворане, хале и други објекти намењени за окупљање грађана капацитета смештаја 5000 грађана и више; 5) отворени објекти, стадиони и други објекти намењени за окупљање грађана капацитета смештаја 20.000 грађана и више; 6) тржни центри отвореног и затвореног типа површине 10.000 м2 и више; 7) објекти саобраћајне инфраструктуре (аутобуске и железничке станице) за град од 50.000 и више становника; 8) простор на коме се налазе објекти из тач. 1)-6) овог става и чине њихов саставни део, као и пратећи објекти који су у функцији тих објеката. Чланом 3. поменуте Уредбе предвиђено је да се заштита обавезно обезбеђених објеката врши применом мера физичке, техничке и физичко-техничке заштите на основу акта о процени ризика у заштити лица, имовине и пословања.

Из наведених одредби следи да Наручилац није у категорији обавезно обезбеђених објеката, те није ни у обавези да изради акт о процени ризика у заштити имовине, лица и пословања. Услуге обезбеђења Наручилац набавља по принципу „ добровољности „ те нема израђен Акт о о процени ризика у заштити имовине, лица и пословања.

* **Питање 2**

Ако имате одрађен Aкт о процени ризика у заштити лица имовине и пословања, да ли сте јавну набавку усагласили са поменутим актом у смислу потребног броја извршиоца службеника обезбеђења и техничке заштите из разлога јер на основу измена и допуна Закона о приватном обезбеђењу даваоц услуга је у прекршају ако потпише Уговор са корисником услуга **мањим од прописаних мера у самом Акту о процени ризика у заштити ЛИП**.(казна предвиђена за даваоца услуга ФТО је од 500.000,00 - 2.000.000,00), односно ако немате израђен акт о процени ризика у заштити лица имовине и пословања ни једно лиценцирано правно лице несме да потпише Уговор о пружању услуга предметне јавне набавке јер у том случају крши Закон о приватном обезбеђењу, те у складу стим молим да обуставите јавну набавку до израде поменутог елебората.

* **Одговор 2**

Немамо израђенAкт о процени ризика у заштити лица, имовине и пословања.

* **Питање 3**

Пошто нам је познато да на објекту постоји систем техничке заштите:

Да ли поседујете план система техничке заштите,пројектну документацију израђени од стране лиценцираног лица од стране МУП РС као и уговор о обавезном одржавању?

* **Одговор 3**

Систем видео надзора код Наручиоца уведен је почетком 2012. године у које време још није био донет Закон о приватном обезбеђењу. Уговором о испоруци и монтажи система видео надзора био је предвиђен гарантни рок од 12 месеци од пуштања система у рад, а такође и да Испоручилац обезбеђује сервис и после гарантног рока. Правилник о начину вршења послова техничке заштите и коришћења техничких средстава ( Сл. гласник РС „ бр. 91/2019. ) у члану 21. предвиђа да уређаји и средства односно системи техничке заштите који су уграђени пре ступања на снагу овог правилника одржавају се на начин прописан овим правилником. Давалац и корисник услуге техничке заштите из става 1. овог члана, ускладиће своје поступање са одредбама овог правилника у року од шест месеца од дана његовог ступања на снагу. Правилник је ступио на снагу 01.01.2020. године.

 ОШ „ Младост „ Вршац

 Комисија за јавне набавке